राजकुमार ने अपनी शिकायत में कहा है कि उन्‍हें यह भी ज्ञात हुआ है कि यह सूचनाधिकारी सुविधा शुल्क वसूल कर अमान्य पत्रकारों को पास जारी कर देता है। जनपद में होने वाले कार्यक्रमों से मीडिया को अवगत कराना सूचनाधिकारी का कार्य होता है परन्तु इस कार्य को भी जनपद के जिलाधिकारी द्वारा कराया जा रहा है। बताया जा रहा है कि राजकुमार के साथ जिले के कई पत्रकार सूचनाधिकारी के अलोकतांत्रिक एवं भ्रष्‍ट रवैये से परेशान हैं। इन लोगों ने सूचनाधिकारी के खिलाफ न्‍यायसंगत कार्रवाई किए जाने की मांग की है।